J.PKedys. Valdo Adamkaus po- 
litinis taikinys - šalies Prezidentū- 
ra (1995 08 08). 

"J.Skirius, R.Katuoka. Išeivijos 
triukšmadarių taikinys - Valdas 
Adamkus (1995 08 16). 

Spaudoje pasirodė rašinių, ku- 
riuose - ne broliška meilė, ne geros 
draugystės ar vienybėn šaukianti 
dvasia, juose - nedžentelmeniška rin- 
kimų kampanijos pradžia. Tokių 
straipsnių jau parašė Seimo narys dr. 
K.Bobelis, o jūsų laikraštyje ir aust- 
ralietis J.P.Kedys. 

Tai pirmosios kregždutės, tik ne 
pavasario džiaugsmą skelbiančios, o 
bandančios sumenkinti populiaraus 
politiko Lietuvoje Valdo Adamkaus 
autoritetą. Tiesa, pats V.Adamkus 
dar nėra nė žodeliu prasitaręs apie 
savo ketinimus dalyvauti Prezidento 
rinkimuose. 

Mums suprantami K.Bobelio ir 
J.P.Kedžio politiniai tikslai ir siekiai. 
Aišku, ko iš tolimosios Australijos 
važiavo į Lietuvą devintą dešimtį 
einantis J.P.Kedys. Juk su savo se- 
nomis pažiūromis neprasiskverbsi į 
svarbiausius šiuolaikinių laikraščių 
puslapius. Bet še kad nori, staiga at- 

„sirado gero lygio ir stiliaus, reikia- 
mo turinio J.P.Kedžio rašinys: „Val- 
do Adamkaus taikinys - šalies Pre- 
zidentūra“. Tik visa bėda, kad ar- 
gumentuotą atkirtį jam davė Juozas 
Skirius ir Remigijus Katuoka. 

Lietuvių tauta yra išauginusi daug 
puikių ir garbių sūnų, tarp jų ir Val- 
dą Adamkų. Vykdydamas garbingą 
misiją- pristatydamas Stasio Lozo- 
raičio kandidatūrą į Lietuvos Prezi- 
dento postą, Valdas Adamkus turėjo 
progos pasivažinėti po Lietuvą, ap- 
lankyti miestus, miestelius ir iš arti 
susipažinti su žmonių nuotaikomis 
bei jų lūkesčiais. Savo išmintingomis 
kalbomis ir pareiškimais sužavėjo 
Žmones, visur jį karštai sutiko. 

Tėvynės meilės ir ilgesio traukia- 
mas, Valdas Adamkus vėl ir vėl at- 
vyksta į Lietuvą. Jis pėsčiomis nu- 
ėjo daug kilometrų. Tokia jo veikla 
ir rūpinimasis Lietuva kai kam ne- 

"patinka ir erzina. Bet mes, buvę lais- 


kos aistrų verpetuose — VLI 


vės kovotojai, maloniai prašome 
Jus, gerbiamas Valdai Adamkau, i 
kviečiame sugrįžti į savo Tėvynę. Ti- 
kime, kad Jūs tautos daugumai, ku- 
ri dabar vadinama „benamiais“, pa- 
rodysite tikrąją, savitą lietuvišką 
kryptį į tautos vienybę ir suklestėji- 
mą. Kovosime kartu, nugalėdami 
biurokratinius barjerus, surinkdami 
už Jus milijoną parašų, o jei reikės, 
ir daugiau. Laukiame! 


A.MOZERIS, A.RIMAVIČIUS, 
V.MARDOSA, Z.RAKAUSKAS, 
V.ŠTREIMIKIS, J.KUPRAITIS, 

K.GIRAITIS 
Buvę politiniai kaliniai 
Marijampolė 


Politiniu triukšmadariu esu pa- 
skelbtas ne pirmą kartą. Tai manęs 
visai nestebina. Bet įdomu, kodėl po- 
nai J.Skirius ir R.Katuoka, dideli 
V.Adamkaus gerbėjai, turėdami 
daugybę žinių apie jį, tylėjo, kol ne- 
prabilo „triukšmadarys“ iš Austra- 
lijos. Rašiau apie jo galimybes tapti 
Lietuvos Prezidentu. Jo nei aukšti- 
nau, nei žeminau. Rašiau, kad jis 
vertas dėmesio kandidatas. 

Vokiečių okupacijos metu (1943 
11 25) visos to meto politinės parti- 
jos ir žymiausios pogrindžio orga- 
nizacijos sutarė sukurti Vyriausiąjį 
Lietuvos Išlaisvinimo Komitetą 
(VLIK'ą) kaip okupuotos tautos vy- 
riausybę. VLIK'as, vėliau persikėlęs 
į Vokietiją, paskelbė deklaraciją, ku- 
ri nurodė kelius, kaip emigruojan- 
tiems į įvairias valstybes tautiečiams 
sukurti tautines bendruomenes. Sau 
VLIK'as pasiliko tvarkyti ir ginti oku- 
puotos tautos politiniu reikalus. 

Taigi beveik vieno milijono Vaka- 
ruose gyvenančių lietuvių bendravi- 
mą su pavergta tauta lėmė ne „San- 
taros-Sviesos" sambūris, Čikagos 
opera ar kuris kitas kultūrinis bū- 
relis, bet VLIK'as, kaip vyriausiasis 
politinis organas. Jis nutarė, kad su 
okupacinės valdžios pareigūnais 
bendravimas yra žalingas, o st tau- 
ta - sveikintinas. 

„Remigijus Katuoka rašo. iog 

„J.P.Kedys (...) neapkenčiąs kultūri- 


ninkų ir tų, kurie slapta į okupuotą 
Lietuvą gabeno bolševikų uždraus- 
tas lietuviškas knygas". Kam kada 
sakiau ar rašiau, nėra pažymėta. 
Būčiau net premiją mokėjęs už sa- 
vo leidžiamo žurnalo ar kitokio 
draudžiamo leidinio atvežimą į So- 
vietų Sąjungą. Šį R.Katuokos pareiš- 
kimą laikau esant jo prasimanymu. 

Abu minėti autoriai rašo, jog 
„Santaros-Šviesos" sambūris nebu- 
vo politiškai kairysis. Vakaruose, 
ač JAV, VLIK'ą remiantieji buvo va- 
inami dešiniaisiais, o kritikuojantie- 
i(ypač dėl požiūrio į santykius su so- 
vietine administracija) - kairiaisiais. 
Tačiau nereiškia, kad visi šie kairieji 
rėmė komunistinę sistemą. Būtų ga- 
lima pateikti ilgoką „Santaros - Svie- 
sos” veiklos kairumo sąrašą. Pami- 
nėsiu vieną, bet ryškų faktą. Kai par- 
tizanų vadas J.Lukša prasiveržė pro 
geležinę uždangą, tai VLIK'as jį glo- 
bojo ir per JAV saugumą parengė jo 
grįžimą į okupuotą Lietuvą. „Šviesos“ 
sambūris Vokietijoje vietoj J.Lukšos 
pasikvietė J.Deksnį, kuris turėjo pa- 
daryti. pranešimą apie partizanų 
veiklą. 

Aš tame susirinkime buvau ir ge- 
rai prisimenu, kaip J.Deksnys neigia- 
mai kalbėjo apie partizanus. Jis sa- 
kė, kad Lietuvoje vyksta nereikalin- 
gos žudynės Jis kovojo prieš VLIK'ą, 
vėliau susidėjo su NKVD ir grįžo į So- 
vietų Sąjungą... 

J.Skirius sako, jog V.Adamkus yra 
„tikro tautos patrioto J.Bačiūno 
išaugintas ir išauklėtas". Šeštajame 
dešimtmetyje, kai susipažino su 
J.Bačiūnu, V.Adamkus buvo baigęs 
mokslus 30 metų vyras. Apie kokį 
čia „auginimą ir auklėjimą" J.Skirius 
kalba? 

Toliau J.Skirius kaltina mane, kad 
pakenkiau J.Paleckio karjerai dėl jo 
parašo už „Laisvą nepriklausomą 
Lietuvą". Pirmiausia, aš organizavau 
pačią demonstraciją, o parašą išpra- 
šė šešiolikmetė J.Reisgytė. 

